text: Halvdelen af syd- og sønderjyske folketingspolitikere er blevet truet
  22 juni 2016 kl. 14.52
  En rundspørge, som TV SYD har foretaget blandt landsdelens folketingspolitikere, viser at halvdelen har modtaget trusler. Flere af dem er dødstrusler.
  Tirsdag blev en 28-årig mand fra Haderslev varetægtsfængslet efter dødstrusler på Facebook mod det konservative folketingsmedlem Mai Mercado.
  TV SYD har efterfølgende skrevet til alle 24 folketingsmedlemmer, der er valgt i TV SYDs sendeområde, for at undersøge omfanget af trusler blandt de folkevalgte. I mailen spørger vi politikerne i Folketinget om de har modtaget dødstrusler eller andre former for trusler samt om truslerne er blevet politianmeldt.
  Det er voldsomt. Jeg tror ikke, at folk ved, hvor belastende det er.
  
  Halvdelen af de 20 folketingspolitikere der har svaret, har modtaget trusler. Heraf har fem politikere modtaget deciderede dødstrusler.
  Blandt dem er Dansk Folkepartis Karina Adsbøl. Hun fik en lang mail, hvor der blandt andet stod: ”Groft sagt - Du skal fucking dø!”. Hun meldte derfor den mandlige afsender til politiet.
  - Det gjorde jeg, fordi jeg synes, han skulle have noget hjælp. Det er selvfølgelig ikke sjovt, men det er ikke noget der ødelægger min hverdag. Jeg synes, at man skal snakke højt om det. Det er lidt træls, hvis man skal forvente at få trusler som folketingsmedlem, siger Karina Adsbøl (DF) til TV SYD.
  Ministre er tilsyneladende mere udsatte. For fire ud af fem dødstrusler er rettet mod nuværende og tidligere ministre. Blandt dem er Venstres tidligere minister på flere poster, Eva Kjer Hansen. Hun har både modtaget almindelige trusler og dødstrusler.
  hør, hvad Eva Kjer Hansen siger:
  - Det er voldsomt. Jeg tror ikke, at folk ved, hvor belastende det er, siger Eva Kjer Hansen.
  flere alvorlige trusler på nettet er begyndt at udløse politianmeldelser. Det fortæller Mads Kæmsgaard Eberholst,der forsker i sociale medier. Hør ham her:
  Herunder kan du se en oversigt over, hvem der har modtaget trusler.
  Trusler mod syd- og sønderjyske folketingspolitikere
  Dødstrusler Karina Adsbøl (DF)Én dødstrussel, men aldrig andre trusler. Fik en lang mail. Meldte ham til politiet.Carl Holst (V)Både trusler og dødstrusler. I mindst ét tilfælde er en dødstrussel blevet politianmeldt. Har modtaget truslerne både på breve og telefon – også hans børn er blevet truet i henvendelser til ham.Ellen Trane Nørby (V)Både dødstrusler og almindelige trusler.Eva Kjer Hansen (V)Både dødstrusler og almindelige trusler.Troels Lund Poulsen (V)Både dødstrusler og almindelige trusler. Politianmeldt.Andre trusler Christian Rabjerg Madsen (S)Truet på Facebook af medlem af motorcykelklub.Benny Engelbrecht (S)Har modtaget skriftlige trusler, der er blevet politianmeldt.Karen Klint (S)Modtog alvorlig trussel for længe siden. Blev ikke politianmeldt.Troels Ravn (S)Fik for nyligt trussel om øretæver. Ikke politianmeldt. Fik engang en valgfolder smurt ind i ekskrementer retur i postkassen.Hans Kristian Skibby (DF)Blev for flere år siden lovet tæsk og efterfølgende skubbet ud af et tog.Ingen trusler Mette Bock (LA)Henrik Dahl (LA)Marie Krarup (DF)Jan Rytkjær Callesen (DF)Henning Hyllested (EL)Henrik Dam Kristensen (S)Peter Kofod Poulsen (DF)Anni Matthiesen (V)Lotte Rod (RV)Susanne Eilersen (DF)Har ikke svaret Hans Christian Schmidt (V)Jesper Petersen (S)Kristian Thulesen Dahl (DF)Tilde Bork (DF)
  
  